**ΛΟΡΕΝΤΖΟΣ ΜΑΒΙΛΗΣ  ![Βιογραφικό σημείωμα [πηγή: Εθνικό Κέντρο Βιβλίου]]()**

Καλλιπάτειρα

         Οι ελλανοδίκες τίμησαν την Καλλιπάτειρα, εξαιρώντας την από το νόμο που απαγόρευε στις γυναίκες να παρακολουθήσουν τους[*Ολυμπιακούς Αγώνες στην αρχαία Ελλάδα*](http://odysseus.culture.gr/a/1/11/ga110.html), επειδή ήταν η μητέρα, η κόρη, η αδερφή και η θεία έξι ολυμπιονικών. Το περιστατικό καταγράφηκε την αρχαία εποχή στα σχόλια για τον 7ο Ολυμπιόνικο του Πινδάρου, ενώ στη νεότερη απασχόλησε το Μαβίλη, ο οποίος στα 1899 έγραψε το ομώνυμο σονέτο.

 

Aρχόντισσα Ροδίτισσα, πώς μπήκες;
Γυναίκες διώχνει μια συνήθεια αρχαία
[εδώθε](http://ebooks.edu.gr/modules/ebook/show.php/DSGL105/229/1691%2C5414/).\* - Έχω εν' ανίψι, τον Ευκλέα,
τρί' αδέρφια, γιο πατέρα ολυμπιονίκες·

να με αφήσετε πρέπει,[Ελλανοδίκες](http://ebooks.edu.gr/modules/ebook/show.php/DSGL105/229/1691%2C5414/),
κι εγώ να καμαρώσω μες στα ωραία
κορμιά, που για τ' [αγρίλι](http://ebooks.edu.gr/modules/ebook/show.php/DSGL105/229/1691%2C5414/)\* του Ηρακλέα
παλεύουν,[θιαμαστές](http://ebooks.edu.gr/modules/ebook/show.php/DSGL105/229/1691%2C5414/)\* ψυχές αντρίκιες.

Με τις άλλες γυναίκες δεν είμ' όμοια·
στον αιώνα το σόι μου θα φαντάζει
με της αντρειάς τα αμάραντα προνόμια.

Με[μάλαμα](http://ebooks.edu.gr/modules/ebook/show.php/DSGL105/229/1691%2C5414/)\* γραμμένος το δοξάζει
σ' αστραφτερό [κατεβατό μαρμάρου](http://ebooks.edu.gr/modules/ebook/show.php/DSGL105/229/1691%2C5414/)\*
ύμνος χρυσός τ' αθάνατου [Πινδάρου](http://ebooks.edu.gr/modules/ebook/show.php/DSGL105/229/1691%2C5414/)!\*

Λ. Μαβίλης, Τα Ποιήματα,
'Ιδρυμα Κώστα και Ελένης Ουράνη

